sagorsarker/bangla-wikipedia huggingface dataset:
হরবিজয়

হরবিজয় হল রত্নাকর রচিত একটি সংস্কৃত মহাকাব্য। এই কাব্যের উপজীব্য শিব কর্তৃক অন্ধকাসুর বধ। সেই সঙ্গে এই কাব্যে শিবের মূর্তিবৈশিষ্ট্যগুলির বর্ণনা এবং শৈব দর্শনের একটি ব্যাখ্যাও দেওয়া হয়েছে। "হরবিজয়" সংস্কৃত ভাষায় এখনও বিদ্যমান দীর্ঘতম মহাকাব্য, যা পঞ্চাশটি সর্গে বিন্যস্ত মোট ৪৩৫১টি শ্লোকে রচিত।
"হরবিজয়" কাব্যের প্রশস্তি অংশে, রচয়িতা রত্নাকর নিজেকে গঙ্গাহ্রদের দুর্গাদত্তের বংশধর অমৃতভানুর পুত্র বলে উল্লেখ করেছেন। কলহনের "রাজতরঙ্গিনী" গ্রন্থে কথিত হয়েছে, অবন্তীবর্মণের রাজত্বকালে (রাজত্বকাল: ৮৫৫-৮৮৩ খ্রিস্টাব্দ) রত্নাকর খ্যাতি অর্জন করেছিলেন। কিন্তু "হরবিজয়" গ্রন্থের ভণিতাগুলি থেকে এমন ইঙ্গিত পাওয়া যায় যে কাব্যটি ৮২৬ থেকে ৮৩৮ খ্রিস্টাব্দের মধ্যবর্তী সময়ে চিপ্পট জয়াপীড়ের রাজত্বকালের রচিত। কাব্যের বিষয়বস্তু থেকে অনুমান করে নেওয়া যায় যে, রত্নাকর ছিলেন কাশ্মীর শৈবধর্মের অনুগামী। অ্যালেক্সিস স্যান্ডারসন বলেছেন যে, এই কাব্যের ৬ষ্ঠ ও ৪৭শ সর্গে শিব ও পার্বতীর উদ্দেশ্যে রচিত স্ত্রোত্রগুলি কাশ্মীর অঞ্চলে মন্ত্রমার্গীয় শৈবধর্মের উপস্থিতির আদিতম তারিখায়নযোগ্য প্রমাণ। "হরবিজয়" ছাড়া রত্নাকর "বক্রোক্তিপঞ্চাশিকা" নামে শিব ও পার্বতীর কথোপকথন-ভিত্তিক পঞ্চাশ শ্লোকের আরেকটি কাব্যও রচনা করেছিলেন। এই কাব্যটিতে তিনি "বক্রোক্তি" অর্থাৎ "শব্দকৌতুকপূর্ণ কথোপকথন"-এর রীতিটির প্রয়োগ ঘটান। সম্ভবত "হরবিজয়" ছাড়া তাঁর এই "বক্রোক্তিপঞ্চাশিকা"-ই একমাত্র সংরক্ষিত অপর রচনা।
"হরবিজয়" হল এখনও বিদ্যমান দীর্ঘতম সংস্কৃত মহাকাব্য, এটি পঞ্চাশটি সর্গে বিন্যস্ত মোট ৪৩৫১টি শ্লোকে রচিত। এই কাব্যের আখ্যানভাগের বিষয় শিব-কর্তৃক অন্ধকাসুর বধ। মহাকাব্যের প্রথাসিদ্ধ রীতি অনুযায়ী, এই কাব্যে প্রকৃতি, ঋতু, প্রেম ও একটি যুদ্ধ সহ জীবনের বিভিন্ন দিক আলোচিত হয়েছে। সেই সঙ্গে ৬ষ্ঠ সর্গে শিবের মূর্তিবৈশিষ্ট্যের বর্ণনা এবং শৈব দর্শনের একটি ব্যাখ্যাও দেওয়া হয়েছে। "হরবিজয়" সংস্কৃত কাব্যসাহিত্যের এক পরবর্তী পর্যায়ে রচিত। এই কাব্যে কবির জ্ঞানের পরিচয় এবং কাব্যকলার উপর তাঁর দক্ষতার দিকটির উপর বিশেষভাবে জোর দেওয়া হয়েছে। কাব্যের বিভিন্ন দিকের বর্ণনায় কবি বিভিন্ন শাস্ত্রগ্রন্থ থেকে ধারণা ও পারিভাষিক শব্দগুলি স্বাধীনভাবে গ্রহণ করেছেন।
বিভিন্ন সংস্কৃত সংকলন গ্রন্থ এবং অলংকার শাস্ত্রে "হরবিজয়" প্রশংসিত হয়েছে। আধুনিক ভারতীয় সংস্কৃত পণ্ডিতেরাও এই গ্রন্থটিকে বিশেষ মর্যাদা দিয়ে থাকেন। রাজশেখর নিম্নলিখিত শ্লোকে রত্নাকরের প্রশংসা করেছেন:
"হরবিজয়" কাব্যের ১৮৯০ সালের সংস্করণে পণ্ডিত দুর্গাপ্রসাদ ও কাশীনাথ পাণ্ডুরঙ্গ পরব একটি সমসাময়িক মতামত উদ্ধৃত করেছিলেন:
পিটার পাসেড্যাক "হরবিজয়" কাব্যের তিনটি টীকার নাম তালিকাভুক্ত করেছেন: অলকের "বিষমপদোদ্দ্যোতা", রত্নকণ্ঠের "লঘুপঞ্চিকা" এবং উৎপলের "হরবিজয়সারবিবরণ"।
১৮৯০ সালে পণ্ডিত দুর্গাপ্রসাদ ও কাশীনাথ পাণ্ডুরঙ্গ পরব কাব্যমালা ধারাবাহিকের জন্য এই গ্রন্থের একটি সংস্করণ প্রস্তুত করেন। এই সংস্করণে ৪৬শ সর্গ পর্যন্ত অলকের টীকা সংযোজিত হয়। ১৮৯২ সালে গঙ্গানাথ ঝা কেন্দ্রীয় সংস্কৃত বিদ্যাপীঠের পাঠ্য ধারাবাহিকের জন্য ড. গোপরাজু রামা দুই খণ্ডে এই গ্রন্থের একটি সংস্করণ প্রস্তুত করেন। এটি ছিল একটি সমালোচনামূলক সংস্করণ, যার ভিত্তি ছিল গুরুত্বপূর্ণ পাঠান্তর সহ ছয়টি পাণ্ডুলিপি এবং এই সংস্করণে কোনও টীকা ছাড়াই রত্নাকর রচিত শ্লোকগুলি অন্তর্ভুক্ত হয়েছিল।
হাজী আসমত আলী বেপারী

হাজী আসমত আলী বেপারী বাংলাদেশ এর কিশোরগঞ্জ জেলার ভৈরব উপজেলার পলতাকান্দা (চন্ডিবের) গ্রামের একজন প্রখ্যাত মুসলিম জনহিতৈষী, ধার্মিক, উদার, বিশিষ্ট দানবীর ও শিক্ষানুরাগী, যিনি তাঁর নিজের দানশীলতার জন্য ""ভৈরব-এর দানবীর"" নামেই দেশব্যাপী সর্বজনবিদিত।
তিনি তাঁর জেলার যথাযথ শিক্ষা এবং দরিদ্র মানুষের দুর্দশা ও দারিদ্র্য দূরীকরণের জন্য তার সম্পত্তির বিশাল অংশ আত্মত্যাগ করেছিলেন। তাঁর একটি নামই অসংখ্য প্রতিষ্ঠানে রূপ নেয়। পিছিয়ে পরা জনপদ ভৈরবে শিক্ষার আলো জ্বালিয়ে অন্ধকার দূর করার মহান ব্রত নিয়েছিলেন তিনি।
হাজী আসমত আলী বেপারী তৎকালীন ব্রিটিশ ভারতের অন্তর্ভুক্ত বর্তমান বাংলাদেশ এর বৃহত্তর ময়মনসিংহ বিভাগ কিশোরগঞ্জ জেলার ভৈরব উপজেলার চন্ডিবের (পলতাকান্দা) গ্রামে জন্মগ্রহণ করেন।
জনহিতৈষী কর্মকাণ্ড ও দানশীলতার কারণে তিনি বৃহত্তর ময়মনসিংহ ও কিশোরগঞ্জ জেলায় কিংবদন্তীতে পরিণত হন এবং বর্তমানেও দানের ক্ষেত্রে তুলনা অর্থে তার দৃষ্টান্ত ব্যবহার হয়ে থাকে।
এই দেশনন্দিত সুপ্রাচীন ঐতিহ্যবাহী হাজী আসমত কলেজটি ১৯৪৭ খ্রিষ্টাব্দে  ভৈরবের দানবীর মরহুম হাজী আসমত আলী বেপারী এবং অন্যান্য শিক্ষানুরাগী ব্যক্তিবর্গের ঐকাত্মিক প্রচেষ্টায় ভৈরবের কেন্দ্রস্থলে প্রতিষ্ঠিত হয়। সেসময়ে কলেজের জন্য মরহুম হাজী আসমত আলী মুক্তহস্তে ৩৫ হাজার রুপি নিঃশর্ত দান করে অভূতপূর্ব ইতিহাস স্থাপন করেন।
তৎকালীন সময়ে কলকাতা বিশ্ববিদ্যালয় কর্তৃপক্ষ কলেজটি অনুমোদন দিয়েছিলেন। তদানীন্তন অবিভক্ত বাংলার প্রধান মন্ত্রী জনাব হোসেন শহীদ সোহরাওয়ার্দীর উপস্থিতিতে এ কলেজের ভিত্তি প্রস্থর স্থাপন করেন তদানীন্তন শিক্ষা মন্ত্রী ।
৩৯ বিঘা (১২.৮৫ একর) জমির উপর এই কলেজটি নির্মাণ করা হয়েছে। বর্তমানে কলেজে ছাত্র-ছাত্রীর সংখ্যা প্রায় সাড়ে ৬ হাজার। এমপিওভূক্ত শিক্ষক রয়েছেন ৩০ জন, ননএমপিওভূক্ত শিক্ষক রয়েছেন ১৫ জন। সুষ্ঠপরিবেশে সুশিক্ষাদানের ফলে কলেজটি গোটা কিশোরগঞ্জ জেলায় এক অনন্য সাধারণ বিদ্যাপীটে পরিণত হয়েছে তা সর্বজনবিদিত ও স্বীকৃত।
বাংলাদেশ সরকারের প্রজ্ঞাপনে বিগত ৩০ ডিসেম্বর ২০২১ ইং তারিখ হতে কলেজটি সরকারী করন করা হয়।
মেঘনা নদীর তীর ঘেঁষে অবস্থিত এই ঐতিহাসিক দৃষ্টিনন্দন সুবিশাল পারিবারিক বাসস্থানটি জনাব হাজী আসমত আলী ১৯২৮ খ্রিষ্টাব্দে স্থাপিত করেন ভৈরব উপজেলার পলতাকান্দা গ্রামে। এতে অনেক গুলো বাসভবন রয়েছে যেখানে তাঁর উত্তরাধিকারীগন বসবাস করে আসছেন।
এলাকায় এটি ঐতিহাসিক ভাবে পলতাকান্দার""বড় বাড়ি"" নামে সুপরিচিত।
২১ আগস্ট ১৯৬৭ খ্রিস্টাব্দে (০৪ ভাদ্র ১৩৭৪ বঙ্গাব্দ) মরহুম হাজী আসমত আলি বেপারী পরলোকগমন করেন। তাঁকে ভৈরব উপজেলার চন্ডিবের দক্ষিণ পাড়ার হাজী আসমত জামে মসজিদ সংলগ্ন পারিবারিক কবরস্থানে সমাধিস্ত করা হয়।
বউবাজার, উত্তরা

বউবাজার হলো বাংলাদেশের ঢাকার উত্তরার দিয়াবাড়িতে অবস্থিত একটি স্থানের নাম, যার উৎস উত্তরা সেন্টার মেট্রো স্টেশনের নিকটে গড়ে উঠা একটি বাজার ছিল। মূলত বাজারটির বিক্রেতারা অধিকাংশ গৃহিণী হওয়ায় এর নাম বউবাজার হয়েছে। এখানে নিয়মিত বিকেলে প্রধানত ১৮ নং সেক্টরের খালি জমিতে উৎপাদিত শাকসবজি বিক্রি করা হতো। উত্তরার ১৭ ও ১৮ নং সেক্টরের খালি জায়গা জুড়ে এই বাজারের অবস্থান যাকে বউবাজার মাঠ বলা হয়ে থাকে। এখানে খোলা জায়গা সবজি বিক্রি হতো। ফরমালিন ও কেমিকেল সারমুক্ত সবজি পাওয়া যেতো বিধায় এখানে ঢাকার বিভিন্ন প্রান্ত থেকে মানুষ এসে সবজি কিনতে আসতো। এই বাজারে একাধিক খাবারের দোকান একসাথে একটি ফুডকোর্ট গড়ে তুলেছিল যা পথখাবার সহ ফাস্টফুডের জন্য পরিচিত ছিল। ২১ অক্টোবর ২০২৪ সালে সরকার বাজারটি অবৈধভাবে প্রতিষ্ঠা হওয়ায় উচ্ছেদ করে। প্রতিবাদে অন্তত ২০০ জন ক্ষতিগ্রস্ত ব্যবসায়ী ১৫ নভেম্বর ২০২৪ সালে ক্ষতিপূরণের দাবিতে প্রতিবাদ সভা ও মানববন্ধন কর্মসূচিতে যোগ দেয়।
বাঁশখালী ডিগ্রি কলেজ

বাঁশখালী ডিগ্রী কলেজ চট্টগ্রাম জেলার বাঁশখালী উপজেলায় অবস্থিত একটি বেসরকারি স্নাতক শিক্ষাপ্রতিষ্ঠান। এটি ১৯৬৭ সালে প্রতিষ্ঠিত হয়।
অধ্যাপক আসহাব উদ্দীন আহমদ ১৯৬৭ খ্রিষ্টাব্দে কলেজটি প্রতিষ্ঠা করেন।
ভেরিটি (ভাস্কর্য)

ভেরিটি ২০১২ সালে ইংরেজ ভাস্কর ডেমিয়েন হার্স্ট কর্তৃক মরিচাবিহীন ইস্পাত ও ব্রোঞ্জ নির্মিত ভাস্কর্য৷ উঁচু ভাস্কর্যটি ইংল্যান্ডের উত্তর ডেভনের ইলফ্রাকম্ব পোতাশ্রয়ের প্রবেশপথে পিয়ারে, ব্রিস্টল প্রণালীর দিকে দক্ষিণ ওয়েলসের অভিমুখে দণ্ডায়মান। স্থাপনের দিন থেকে ইলফ্রাকম্ব শহরকে ভাস্কর্যটির মালিকানা দেওয়া হয়েছে। ভাস্কর্যের নামের অর্থ "সত্য"কে নির্দেশ করা"। ডেমিয়েন হার্স্ট তার কাজকে "সত্য ও ন্যায়ের আধুনিক রূপক" হিসাবে বর্ণনা করেছেন।
ভাস্কর্যে একজন গর্ভবতী নারী বাম হাতে একটি তলোয়ার ও ডান হাতে ন্যায়বিচারের দাঁড়িপাল্লা নিয়ে কতগুলি আইনের বইয়ের স্তূপের উপর দাঁড়িয়ে আছেন। ভাস্কর্যের উলম্বিক অর্ধেকাংশে মহিলার শারীরস্থানের অভ্যন্তরীণ অঙ্গ উন্মুক্ত, এবং মানব প্রভ্রূণ স্পষ্ট দৃশ্যমান। দাড়ানোর ভঙ্গি, এদ্‌গার দ্যগার ১৮৮০ সালের ভাস্কর্য "চৌদ্দ বছর বয়সের নর্তকী" থেকে গৃহীত। একই ভাস্কর্য হার্স্টকে তার "ভার্জিন মাদার" তৈরিতে অনুপ্রাণিত করেছিল, যা ছিল একটি গর্ভবতী মহিলার ভ্রূণ উন্মোচিত অবস্থার আরেকটি বিশাল ভাস্কর্য।
ভাস্কর্যটি মরিচাবিহীন ইস্পাত এবং ব্রোঞ্জের ৪০টি পৃথক পাতের সংযোগে নির্মিত। গ্লুচেস্টারশায়ারের স্ট্রাউডের "প্যাঙ্গোলিন এডিশন্স" "ফাউন্ড্রি" পাতগুলি সরবরাহ করেছিল। বাম হাতে আকাশের দিকে তুলে ধরা তলোয়ার কাচ তন্তু দিয়ে বানানো। তলোয়ারের কারণে,ভাস্কর্যটির উচ্চতা অনেক বেশি দেখায়।
উচ্চতার পরিমাপে এটি যুক্তরাজ্যের প্রখ্যাত ভাস্কর্য এঞ্জেল অব দ্য নর্থ থেকে ২৫ সেমি (১০ ইঞ্চি) বেশি উঁচু। স্থাপনের সময় "ভেরিটি" যুক্তরাজ্যের সবচেয়ে লম্বা ভাস্কর্য ছিল। স্কটল্যান্ডের ফলকার্কের কাছে স্থাপিত "দ্য কেলপিস ভেরিটিকে" উচ্চতায় পিছনে ফেলেছে। দুই ঘোড়ার মাথার ভাস্কর্য "দ্য কেলপিস," ভেরিটির চেয়ে ৩০ মিটার (৯৮ ফুট) বেশি উঁচু।
উত্তর ডেভন কাউন্সিলের সদস্যরা মুর্তির বিতর্কিত অবয়বকে পর্যটনের জন্য একটি সম্ভাব্য কারণ হিসেবে বর্ণনা করেন। ২০১৩ সালে আগস্টে কাউন্সিলররা ঘোষণা করেছিলেন যে পর্যটকরা শুধুমাত্র মূর্তিটির "অসাধারণ প্রভাব"-এর কারণে হার্স্টের কর্ম দেখতে ডেভনে বেড়াতে আসেন। ইলফ্রাকম্বের বাসিন্দা ডেমিয়েন হার্স্ট, ২০১২ সালের ১৬ অক্টোবর ভাস্কর্য স্থাপনের দিন থেকে শুরু করে ২০ বছরের জন্য নিজ শহর কর্তৃপক্ষকে মূর্তিটি ইজারা দিয়েছেন।
তালিয়েন সুয়োওয়ান ফুটবল স্টেডিয়াম

তালিয়েন সুয়োওয়ান ফুটবল স্টেডিয়াম, তালিয়েন ব্যারাকুডা বে ফুটবল স্টেডিয়াম নামেও পরিচিত, চীনের লিয়াওনিং এর তালিয়েনে একটি ৬৩,৬৭৭ আসন বিশিষ্ট ফুটবল স্টেডিয়াম। ২০২৩ সালের চাইনিজ সুপার লিগের মৌসুমে স্টেডিয়ামটি ছিল তালিয়েন প্রো-এর হোম ভেন্যু। ২০২৪ সাল থেকে, স্টেডিয়ামটি চায়না লিগ ওয়ান এর দল তালিয়েন ইংবো ব্যবহার করছে।
স্টেডিয়ামটি তৈরি করেছে চায়না স্টেট কনস্ট্রাকশন ইঞ্জিনিয়ারিং কর্পোরেশন (সিএসসিইসি)। স্টেডিয়ামটির নির্মাণ কাজ ২০২০ সালে শুরু হয়েছিল এবং ২০২৩ সালে শেষ হয়েছিল।
১৬ জুন ২০২৩-এ, চীন জাতীয় ফুটবল দল সুওয়ুয়ান ফুটবল স্টেডিয়ামে একটি প্রীতি ম্যাচে মায়ানমারকে নিয়ে ম্যাচ আয়োজক করেছিল, যা চীনের জন্য ৪–০ ব্যবধানে জয়ে শেষ হয়েছিল। ২০ জুন ২০২৩-এ, আরেকটা প্রীতি ম্যাচে ফিলিস্তিনের সাথে ম্যাচ অনুষ্ঠিত হয়েছিল, এই ম্যাচ চীন ফিলিস্তিনকে ২–০ গোলের ব্যবধানে পরাজিত করেছিল।
মোহাম্মদ ইসলামি

মোহাম্মদ ইসলামি ( ফার্সি : محمد اسلامی ; জন্ম ২৩ সেপ্টেম্বর ১৯৫৬) রাষ্ট্রপতি 
ইব্রাহিম রাইসির সরকারের আণবিক শক্তি সংস্থার ভাইস প্রেসিডেন্ট এবং প্রধান এবং হাসান রুহানির সরকারে সড়ক ও নগর উন্নয়ন মন্ত্রী এবং মাজানদারানের গভর্নর ছিলেন।
২০০৮ সালে, জাতিসংঘ ইরানের প্রতিরক্ষা শিল্প প্রশিক্ষণ ও গবেষণা ইনস্টিটিউটের তৎকালীন প্রধান ইসলামিকে "ইরানের সংবেদনশীল পারমাণবিক কার্যকলাপের বিস্তার বা পারমাণবিক অস্ত্র সরবরাহ ব্যবস্থার উন্নয়নে নিযুক্ত, সরাসরি যুক্ত বা সহায়তা প্রদানের জন্য" নিষেধাজ্ঞা দেয়। 
২০২৪ সালে, ইরানের রাষ্ট্রীয় টিভি জানিয়েছে যে ইসলামিকে বর্তমান রাষ্ট্রপতি, মাসুদ পেজেশকিয়ান দ্বারা ইরানের বেসামরিক পারমাণবিক কর্মসূচির প্রধান হিসাবে পুনরায় নিযুক্ত করা হয়েছে।
কিকস্টার্ট এফসি

কিকস্টার্ট ফুটবল ক্লাব কর্ণাটকের একটি ভারতীয় পেশাদার ফুটবল ক্লাব। তাদের মহিলা দল ভারতীয় মহিলা লিগে অংশগ্রহণ করে এবং পুরুষ দল বিডিএফএ সুপার বিভাগে প্রতিযোগিতা করে। ক্লাবটি ২০১৯ এবং ২০২১ সালে আই-লিগ ২- এর জন্য মনোনীত হয়েছিল কিন্তু এআইএফএফ দ্বারা অনুমোদিত চূড়ান্ত তালিকায় জায়গা করেনি।
কিকস্টার্ট এফসি কর্ণাটকে তৃণমূল পর্যায়ের ফুটবল বিকাশের জন্য শেখর রাজন এবং লক্ষ্মণ ভট্টরাই ৯ জুলাই ২০১৬-এ প্রতিষ্ঠা করেছিলেন। ২০১৯-২০ সন্তোষ ট্রফিতে, কিকস্টার্ট এফসি-এর ১০ জন খেলোয়াড় কর্ণাটকের সিনিয়র স্টেট দলের হয়ে খেলেছে, যা ভারতের যেকোনো ফুটবল ক্লাবের মধ্যে সবচেয়ে বেশি। ২০২০-২১ এবং ২০২১-২২ মৌসুমে, কিকস্টার্ট বিডিএফএ সুপার ডিভিশনের রানার্স আপ ছিল এবং দ্বিতীয় বিভাগ আই-লিগের জন্য মনোনীত হয়েছিল।
২০২৩ সালে, ক্লাবটি স্টাফোর্ড চ্যালেঞ্জ কাপে অংশগ্রহণ করে।
পরে ২০২৩ সালে, ক্লাবটি নবগঠিত আই-লিগ ৩- এ অংশগ্রহণ নিশ্চিত করে।
পিটার সাইকস (রসায়নবিদ্)

পিটার সাইকস, FRSC (১৯ ফেব্রুয়ারি ১৯২৩ - ২৪ অক্টোবর ২০০৩ ) ছিলেন একজন ব্রিটিশ রসায়নবিদ এবং কেমব্রিজের ক্রাইস্ট কলেজের ভাইস-মাস্টার ও প্রাক্তন ফেলো। 
তিনি স্নাতক -স্তরের জৈব রসায়ন পাঠ্যপুস্তক "এ গাইডবুক টু মেকানিজম ইন অর্গানিক কেমিস্ট্রির" লেখক। ক্রিয়াকৌশলভিত্তিক জৈব রসায়নের উপর একটি পাঠ্যপুস্তক। সারা বিশ্বে বিভিন্ন প্রতিযোগিতামূলক পরীক্ষার জন্য এই ব‌ইটি ব্যবহৃত হয়।
কুল শরীফ মসজিদ

 
কুল শরীফ মসজিদ বা কোল শরিফ মসজিদ (তাতার: Кол Шәриф Mәчете ,রুশ: Мечеть Кул-Шариф) হচ্ছে কাযান ক্রেমলিনে অবস্থিত একটি মসজিদ যা নির্মাণের সময়ে ছিলো রুশিয়া ও (ইস্তানবুল বাদে) ইউরোপের বৃহত্তম মসজিদ।
মূলত, মসজিদটি ১০ম শতকে কাযান ক্রেমলিনে নির্মিত হয়েছিল। এটি কুল শরীফের নামে নামকরণ করা হয়, একজন ধর্মীয় পণ্ডিত যিনি সেখানে সেবা করতেন। কাযান অবরোধের সময় ৯৫৯ সনে রুশ বাহিনীর হাত থেকে কাযানকে রক্ষা করার সময় কুল শরীফ তার অসংখ্য ছাত্রসহ নিহত হন এবং ৪র্থ ইভানের বাহিনীর দ্বারা মসজিদটি ধ্বংস হয়। এটা বিশ্বাস করা হয় যে ভবনটিতে বিভিন্ন ধরনের গম্বুজ ও মিনার বিদ্যমান ছিলো। বর্তমান ভবনটি একটি প্রতিস্থাপন; এটির নির্মাণ ১৪০৩ সনে আরম্ভ ও ১৪১২ সনে সম্পন্ন হ​য়।
হরির চরণ ব্রত

হরির চরণ ব্রত' হল বাংলার হিন্দুসমাজের অশাস্ত্রীয় বা মেয়েলি ব্ৰতগুলির অন্তর্গত একটি কুমারীব্রত। গ্রামীণ বাংলার বাঙালি হিন্দুঘরের  কুমারী মেয়েরা বৈশাখ মাসের প্রথম দিন থেকে বৈশাখ মাসের শেষদিন পর্যন্ত একমাসব্যাপী এই ব্রত পালন করে। ব্রতের উদ্দেশ্য হল নারীর সৌভাগ্যবৃদ্ধি ও সন্তানলাভ। 
পর পর চার বৎসর ব্রত করার পর ব্রত উদযাপন হয়। অশাস্ত্রীয় মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।
পুণ্যিপুকুর ব্রতের তিনটি পর্যায় আছে। যথা: আহরণ, ক্রিয়া ও ছড়া। 
প্রথম পর্যায়ে ব্রত পালনের প্রয়োজনীয় উপাচার অর্থাৎ একখানি তামার টাট, শ্বেত চন্দন, ধান, দূর্বা আর ফুল সংগ্রহ করতে হয়।
দ্বিতীয় পর্যায়ে তামার টাটে বেশ ভালো করে চন্দন মাখিয়ে আঙুল দিয়ে শ্রীকৃষ্ণের দুখানি চরণ (পা) আঁকতে হয়। 
তৃতীয় পর্যায়ে চার-ছয় পংক্তির ছড়া আবৃত্তি করে বুড়ো আঙুল আর মধ্যমা দিয়ে ফুল, দূর্বা, আর ধান ধরে মন্ত্রপাঠ করে সেসব সেই চরণ দুখানির উপর  দিতে হয়। আবার কেউ কেউ বুড়ো আঙুল, তর্জনী আর মধ্যমা দিয়ে মল্লিকা ফুল (অভাবে তুলসী পাতা) ধরে মন্ত্রপাঠের পর তা চরণ দুখানিতে দিয়ে থাকে। তিনবার মন্ত্র পড়ে তিনবার এইভাবে পুজো করতে হয়।
ব্রত  উদযাপনের সময় সোনা, রূপা আর তামার তিন জোড়া চরণ গড়িয়ে পুজো করতে হয়। তারপর তিনজন ব্রাহ্মণকে খাইয়ে তাঁদের প্রত্যেককে কাপড় আর গামছা দেওয়ার সঙ্গে সঙ্গে চরণ কয় জোড়াও (অভাবে কাঞ্চন-মূল্য) দান করতে হয়।
যুক্তরাজ্যের সাধারণ নির্বাচন, জানুয়ারি ১৯১০

১৯১০ সালের জানুয়ারিতে যুক্তরাজ্যের সাধারণ নির্বাচন ১৫ জানুয়ারি থেকে ১০ ফেব্রুয়ারি ১৯১০ তারিখের মধ্যে অনুষ্ঠিত হয়। রক্ষণশীল-নিয়ন্ত্রিত লর্ডসভা কর্তৃক জনগণের বাজেট প্রত্যাখ্যানের ফলে সৃষ্ট একটি সাংবিধানিক সংকটের মধ্যে সরকার এই নির্বাচনের ডাক দেয়, যাতে বাজেট পাস করার জন্য একটি ম্যান্ডেট পাওয়া যায়।
সাধারণ নির্বাচনের ফলে একটি ঝুলন্ত পার্লামেন্ট হয় যেখানে আর্থার বেলফোরের নেতৃত্বে রক্ষণশীল দল এবং তাদের লিবারেল ইউনিয়নিস্ট মিত্ররা সবচেয়ে বেশি ভোট পায়। কিন্তু উদারপন্থীরা জয়লাভ করে যারা এখন ১৯০৮ সালে হেনরি ক্যাম্পবেল-ব্যানারম্যানের মৃত্যুর পর এইচএইচ অ্যাসকুইথের নেতৃত্বে ছিল। তারা সর্বাধিক আসন পায় যা রক্ষণশীলদের থেকে মাত্র ২টি বেশি। জন রেডমন্ডের নেতৃত্বাধীন আইরিশ পার্লামেন্টারি পার্টির সমর্থনে অ্যাসকুইথের সরকার ক্ষমতায় ছিল। শীঘ্রই ডিসেম্বরে আরেকটি সাধারণ নির্বাচন অনুষ্ঠিত হয়।
আর্থার হেন্ডারসনের নেতৃত্বে লেবার পার্টি ৪০টি আসনে জয়লাভ করেছে। এই আপাত বৃদ্ধির বেশিরভাগই (১৯০৬ সালে নির্বাচিত ২৯ জন লেবার এমপিদের থেকে) এসেছে যারা কয়েক বছর আগে লিবারেল পার্টি থেকে লেবারে লিব ল্যাব এমপিদের দলত্যাগ করেছে।
রামগড় সরকারি কলেজ

রামগড় সরকারি কলেজ খাগড়াছড়ি জেলার রামগড় উপজেলায় অবস্থিত একটি সরকারি স্নাতক শিক্ষাপ্রতিষ্ঠান। এটি ১৯৮০ সালে প্রতিষ্ঠিত হয়।
১৯৮০ সালে রামগড়ের শিক্ষানুরাগীর উদ্যোগে ৬ একর জায়গায় প্রতিষ্ঠিত হয় এই কলেজ। ২৭শে সেপ্টেম্বর, ১৯৯২ সালে কলেজটিকে জাতীয়করণ করা হয়। ১৯৮৫-১৯৮৬ শিক্ষাবর্ষে স্নাতক কোর্স চালু করা হয়।
পুরানা পল্টন কলেজ, ঢাকা

১৯৬৪ সালে পুরানা পল্টন কলেজ প্রতিষ্ঠা হয়। প্রথমে সেগুনবাগিচা হাই স্কুলে শিক্ষা কার্যক্রম শুরু হয়। পরবর্তীতে পুরানা পল্টনে ক‍্যম্পাস তৈরি করা হয়। 
পাঠ্যক্রম অধ্যয়নের পাশাপাশি এই প্রতিষ্ঠানের শিক্ষার্থীরা কবিতা আবৃত্তি, বিতর্ক, সংগীত ইত্যাদি চর্চা করে থাকে। এছাড়া বিভিন্ন ধরনের খেলাধুলা অনুশীলন সহ প্রতিবছর বার্ষিক খেলাধুলাও অনুষ্ঠিত হয়। কলেজ ছাত্রসংসদ রয়েছে।
 কলেজ ছাত্রসংসদ পুরানা পল্টন কলেজ ছাত্রসংসদের ভিপি হিসেবে দায়িত্ব পালন করছেন সালমান আহাম্মেদ সারেং ও জিএস হিসেবে দায়িত্ব পালন করছেন এস এম রাজু শেখ। 
গ্রন্থাগারঃ আমাদের কলেজের রয়েছে ইন্টারনেট সুবিধা সংবলিত আধুনিক গ্রন্থাগার। এতে বিভিন্ন বিষয়ভিত্তিক বই, রেফারেন্স বুক, পাঠ্যবই, দৈনিক পত্রিকা, ম্যাগাজিন প্রভৃতির বিপুল সমাহার রয়েছে। 
আইসিটি ল্যাবঃ বর্তমান যুগ কম্পিউটার ইন্টারনেটের যুগ। আমাদের রয়েছে তথ্য ও যোগাযোগ প্রযুক্তির সুযোগ সুবিধা সংবলিত আধুনিক কম্পিউটার ল্যাব। দ্রুত ডাউনলোড, কম্পিউটারে ডাটা সংগ্রহ প্রভৃতির জন্য আইসিটি ল্যাব একটি অনন্য জোন। 
বিশেষায়িত কম্পিউটার ল্যাবঃ কলেজে ইন্টারনেট সংযোগ সমৃদ্ধ একটি সুসজ্জিত কম্পিউটার ল্যাব রয়েছে। সকল শিক্ষার্থীর জন্য কম্পিউটার প্রশিক্ষণ আবশ্যিক। এখানে শিক্ষকবৃন্দকে ডিজিটাল কনটেন্ট তৈরিতে প্রশিক্ষণ দেওয়া হয়। 
বিজ্ঞানাগারঃ আমাদের কলেজে রয়েছে পদার্থ, রসায়ন, উদ্ভিদবিজ্ঞান, প্রাণিবিজ্ঞান, গণিত ও ভূগোল বিষয়ের আধুনিক বৈজ্ঞানিক যন্ত্রপাতি ও আনুষঙ্গিক উপাদান দ্বারা সমৃদ্ধ বিজ্ঞানাগার। যাতে গবেষণা ও বিজ্ঞান চর্চার অবাধ সুযোগ রয়েছে। 
মাল্টিমিডিয়া ক্লাসরুমঃ তথ্যপ্রযুক্তির উৎকর্ষের যুগে মাল্টিমিডিয়া ক্লাসরুম সময়ের দাবি। আমাদের রয়েছে মাল্টিমিডিয়া ক্লাসরুম। যাতে মাল্টিমিডিয়া প্রজেক্টরের মাধ্যমে আধুনিক শিক্ষার উপকরণ ব্যবহার করে শিক্ষার্থীদের পাঠদান করা হয়। প্রায় প্রতিটি ক্লাসে একটি করে মাল্টিমিডিয়া প্রজেক্টর রয়েছে। 
কলেজ মসজিদঃ
কাল্লে কোলিয়োনেন

কাল্লে কোলিয়োনেন (; জন্ম: ২৬ ফেব্রুয়ারি ১৯৯৪) হলেন একজন ফিনীয় ব্যাডমিন্টন খেলোয়াড়, যিনি মূলত ফিনল্যান্ডের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
কোলিয়োনেন ফিনল্যান্ডের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
কাল্লে কোলিয়োনেন ১৯৯৪ সালের ২৬শে ফেব্রুয়ারি তারিখে ফিনল্যান্ডের হেলসিঙ্কিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
কোলিয়োনেন ফিনল্যান্ডের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করার কথা ছিল। তার ব্যাডমিন্টনে পুরুষদের একক প্রতিযোগিতায় অংশগ্রহণ করার কথা ছিল, তবে তিনি একটি ম্যাচও খেলার পূর্বে তার নাম প্রত্যাহার করে নিয়েছিলেন।
কেন্তা নিশিমোতো

কেন্তা নিশিমোতো (; জন্ম: ৩০ আগস্ট ১৯৯৪) হলেন একজন জাপানি ব্যাডমিন্টন খেলোয়াড়, যিনি মূলত জাপানের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
নিশিমোতো জাপানের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
কেন্তা নিশিমোতো ১৯৯৪ সালের ৩০শে আগস্ট তারিখে জাপানের মিয়ে প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
নিশিমোতো জাপানের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে দুই ম্যাচে জয়লাভ করে তিনি গ্রুপ ডি-এ প্রথম স্থান অধিকার করে নকআউট পর্বে অংশগ্রহণ করেছিলেন। ১৬ জনের পর্বে নিশিমোতো থাইল্যান্ডের কুনলাভুত ভিতিদসার্নের মুখোমুখি হয়েছিলেন, উক্ত ম্যাচে ২–১ সেট পয়েন্টের ব্যবধানে পরাজিত হয়ে তিনি প্রতিযোগিতা থেকে বিদায় নিয়েছিলেন।
ব্রায়ান ইয়াং

ব্রায়ান ইয়াং (; জন্ম: ২৫ নভেম্বর ২০০১) হলেন একজন কানাডীয় ব্যাডমিন্টন খেলোয়াড়, যিনি মূলত কানাডার প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
ইয়াং কানাডার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
ব্রায়ান ইয়াং ২০০১ সালের ২৫শে নভেম্বর তারিখে কানাডার অন্টারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইয়াং কানাডার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র একটি ম্যাচে জয়লাভ করে তিনি গ্রুপ পর্ব থেকেই বিদায় নিয়েছিলেন।
দিমিত্রি পানারিন

দিমিত্রি পানারিন (; জন্ম: ৮ জানুয়ারি ২০০০) হলেন একজন কাজাখস্তানি ব্যাডমিন্টন খেলোয়াড়, যিনি মূলত কাজাখস্তানের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
পানারিন কাজাখস্তানের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
দিমিত্রি পানারিন ২০০০ সালের ৮ই জানুয়ারি তারিখে কাজাখস্তানের কোনস্তানায়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
পানারিন কাজাখস্তানের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।
অ্যান্ডার্স অ্যান্টনসেন

অ্যান্ডার্স অ্যান্টনসেন (; জন্ম: ২৭ এপ্রিল ১৯৯৭) হলেন একজন ডেনীয় ব্যাডমিন্টন খেলোয়াড়, যিনি মূলত ডেনমার্কের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
২০১৩ সালে ব্যাডমিন্টনে অভিষেক করা অ্যান্টনসেন ডেনমার্কের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
অ্যান্ডার্স অ্যান্টনসেন ১৯৯৭ সালের ২৭শে এপ্রিল তারিখে ডেনমার্কের আরহুসে জন্মগ্রহণ করেছেন এবং সেখানেই তার শৈশব অতিবাহিত করেছেন।
অ্যান্টনসেন ডেনমার্কের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে দুই ম্যাচে জয়লাভ করে তিনি গ্রুপ ই-এ প্রথম স্থান অধিকার করে নকআউট পর্বে অংশগ্রহণ করেছিলেন। কোয়ার্টার-ফাইনালে অ্যান্টনসেন মালয়েশিয়ার লি জি জিয়ার মুখোমুখি হয়েছিলেন, উক্ত ম্যাচে ২–০ সেট পয়েন্টের ব্যবধানে পরাজিত হয়ে তিনি প্রতিযোগিতা থেকে বিদায় নিয়েছিলেন।
বাম স্টিয়ার

বাম স্টিয়ার, যা ভুল দিকনির্দেশনা বোঝায়, এটি প্রধানত অস্ট্রেলিয়া, নিউজিল্যান্ড এবং উত্তর আমেরিকার প্রচলিত একটি শব্দ। এই বাগধারার অর্থ হলো এমন তথ্য প্রদান করা, যা ইচ্ছাকৃত বা অনিচ্ছাকৃতভাবে ভুল, সহায়ক নয়, অথবা কাউকে বিভ্রান্ত করা। অস্ট্রেলিয়া ও নিউজিল্যান্ডে ব্যবহৃত উক্ত বাগধারা সম্ভবত, ১৯২০-এর দশকে প্রথম বিশ্বযুদ্ধের সময় পশ্চিম রণাঙ্গনে অস্ট্রেলিয়ান সৈন্যদের সংস্পর্শে এসে যুক্তরাষ্ট্রে প্রবেশ করে, এবং এটি ১৯৪৪ সাল থেকে যুক্তরাজ্যে নথিভুক্ত রয়েছে।
এর উদ্ভব সম্ভবত, উনিশ শতকের আমেরিকান সামুদ্রিক রম্যরস এবং বিপরীতে একটি জাহাজ চালানোর চেষ্টা করার অসুবিধা থেকে। জাহাজের পশ্চাদভাগ সমতল হওয়ায় এবং সামনের নোঙরের মতো সুচালো গঠন না থাকায়, পশ্চাদভাগে অবস্থিত স্টিয়ারিং চাকা ব্যবহার করে জাহাজকে পশ্চাদমুখী চালনা করা কঠিন।পশ্চাদমুখী চলাচল করার জন্য, ঘাট থেকে চাকাঘরে চিৎকার করে নির্দেশ দেওয়া হতো, যা মধ্যস্থ ডেকহ্যান্ডদের মাধ্যমে পৌঁছত। এই ধরনের যোগাযোগে ভুল বোঝাবুঝির আশঙ্কা ছিল, কারণ উনিশ শতকে যুক্তরাষ্ট্রের বাণিজ্যিক জাহাজগুলোতে বিভিন্ন জাতির লোক নিয়োজিত থাকত।
ছিংতাও যুব ফুটবল স্টেডিয়াম

ছিংতাও যুব ফুটবল স্টেডিয়াম () চীনের ছিংতাও, শানতুং- এর একটি ফুটবল স্টেডিয়াম। এটি ২০২৩ সাল থেকে চাইনিজ সুপার লিগের ক্লাব ছিংতাও হাইনিউয়ের হোম ভেন্যু হিসেবে ব্যবহার করে থাকে।
স্টেডিয়ামটির নির্মাণ কাজ ২০২০ সালের ৩১ জুলাই শুরু হয়েছিল এবং ২০২৩ সালের ৮ এপ্রিল সম্পন্ন হয়েছিল।
ত্রিকোণমিতিক ধারা

গণিতশাস্ত্রে ত্রিকোণমিতিক ধারা ( ইংরেজি:Trigonometric series) একটি অসীম ধারা যার সাধারণ পদ নিম্নরূপ:
যেখানে formula_2 হচ্ছে চলক এবং formula_3 ও formula_4 সহগ। এটি ত্রিকোণমিতিক বহুপদীর এক অসীম সংস্করণ।
একটি ত্রিকোণমিতিক ধারাকে যোগজীকরণযোগ্য অপেক্ষক formula_5 এর ফুরিয়ার ধারা বলা হয় যদি সহগগুলির ধরন নিম্নরূপ হয়:
প্রতিটি ফুরিয়ে ধারা একটি ত্রিকোণমিতিক ধারার উদাহরণ। formula_8 এর জন্য ফাংশন formula_9 পর্যায়ক্রমে প্রসারিত করা হলে এর ফুরিয়ে সহগ হবে:
যা একটি ত্রিকোণমিতিক ধারার উদাহরণ:
হেপারিন

হেপারিন, যা আনফ্রাকশনেটেডড হেপারিন ( UFH ) নামেও পরিচিত, একটি ওষুধ এবং প্রাকৃতিকভাবে তৈরি গ্লাইকোসামিনোগ্লাইকান । ওষুধ হিসাবে এটি অ্যান্টিকোয়াগুল্যান্ট (রক্ত পাতলাকারক) হিসাবে ব্যবহৃত হয়। বিশেষত এটি হার্ট অ্যাটাক, অস্থিত অ্যানজাইনা এবং শিরা বা ধমনীতে রক্ত জমাট বাঁধা প্রতিরোধ ও চিকিৎসার জন্য ব্যবহৃত হয়। এটি শিরা বা ত্বকের নীচে ইনজেকশন দ্বারা দেওয়া হয়। অন্যান্য ব্যবহারের ক্ষেত্রে টেস্ট টিউব এবং কিডনি ডায়ালাইসিস মেশিন ভিতরেও ব্যবহার করা হয়ে থাকে। 
সাধারণ পার্শ্ব প্রতিক্রিয়ার মধ্যে রয়েছে রক্তপাত, ইনজেকশনের স্থলে ব্যথা এবং রক্তের প্লেটলেট কমে যাওয়া । গুরুতর পার্শ্বপ্রতিক্রিয়াগুলির মধ্যে রয়েছে হেপারিন-ইনডিউসড থ্রম্বোসাইটোপেনিয়া । যাদের কিডনির কার্যকারিতা দুর্বল তাদের জন্য আরও সতর্কতার প্রয়োজন। হেপারিন গর্ভাবস্থায় এবং বুকের দুধ খাওয়ানোর সময় ব্যবহারের জন্য তুলনামূলকভাবে নিরাপদ বলেই প্রতীয়মান হয়। হেপারিন সকল স্তন্যপায়ী প্রাণীতে বেসোফিল এবং মাস্ট কোষ থেকে উৎপন্ন হয়। 
হেপারিন আবিষ্কার 1916 সালে ঘোষণা করা হয়েছিল এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে। উন্নয়নশীল বিশ্বে পাইকারি খরচ (প্রতিরোধের জন্য ব্যবহৃত হলে) প্রতি মাসে প্রায় US$9.63–37.95। মার্কিন যুক্তরাষ্ট্রে প্রতি মাসে প্রায় $25–50 খরচ পড়ে। হেপারিনের একটি খণ্ডিত সংস্করণও (যা কম আণবিক ওজনবিশিষ্ট হেপারিন নামে পরিচিত) পাওয়া যায়। 
হেপারিন অ্যান্টিকোয়াগুলান্ট হিসেবে কাজ করে, যা রক্তে জমাট বাঁধা এবং বিদ্যমান জমাট বাঁধার বিস্তৃতি প্রতিরোধ করে। হেপারিন নিজে থেকে ইতোমধ্যে তৈরি হওয়া জমাট ভাঙতে পারে না, বরং এটি থ্রম্বিন এবং অন্যান্য প্রোকোয়াগুলান্টের সেরাইন প্রোটিজ বাধাগ্রস্ত করার মাধ্যমে জমাট বাঁধা প্রতিরোধ করে। সাধারণত নিম্নোক্ত অবস্থাগুলির জন্য অ্যান্টিকোয়াগুলান্ট হিসেবে হেপারিন ব্যবহার করা হয়:
হেপারিন এবং এর নিম্ন-আণবিক ভরবিশিষ্ট উপজাত (যেমন, এনোক্সাপারিন, ডালটেপারিন, টিনজাপারিন) ঝুঁকিপূর্ণ ব্যক্তিদের ডিপ ভেইন থ্রম্বোসিস এবং পালমোনারি এম্বোলি প্রতিরোধে কার্যকর, তবে কোনটি মৃত্যুহারের প্রতিরোধে বেশি কার্যকর তার কোনো প্রমাণ নেই।
অ্যানজিওগ্রাফিতে, ২ থেকে ৫ ইউনিট/মিলি লিটার আনফ্রাকশানেটেড হেপারিন স্যালাইন ফ্লাশ ক্যাথেটার লক দ্রবণ হিসেবে ব্যবহৃত হয়, যা গাইডওয়্যার, শিথ, এবং ক্যাথেটারের রক্ত জমাট বাঁধা প্রতিরোধ করে এবং এই ডিভাইসগুলো থেকে রক্তনালি সিস্টেমে থ্রম্বাস বিচ্ছিন্ন হওয়ার ঝুঁকি কমায়।
আনফ্রাকশানেটেড হেপারিন হেমোডায়ালাইসিস-এ ব্যবহৃত হয়। নিম্ন-আণবিক-ভরবিশিষ্ট হেপারিন-এর তুলনায় আনফ্রাকশানেটেড হেপারিনের অ্যান্টিকোয়াগুলান্ট কার্যকারিতা ডায়ালাইসিসের পর দীর্ঘস্থায়ী হয় না এবং এর খরচ কম। তবে হেপারিনের স্বল্পমেয়াদি কার্যকারিতা অব্যাহত রাখতে ক্রমাগত ইনফিউশন প্রয়োজন। একই সময়ে, আনফ্রাকশানেটেড হেপারিনের হেপারিন-প্রভাবিত থ্রম্বোসাইটোপেনিয়ার ঝুঁকি বেশি।
অ্যালকোহল (ঔষধ)

অ্যালকোহল, এর বিভিন্ন রূপে, ওষুধের মধ্যে এন্টিসেপটিক, জীবাণুনাশক এবং প্রতিষেধক হিসাবে ব্যবহৃত হয়। ত্বকে প্রয়োগ করা অ্যালকোহল সুইয়ের ডগায় এবং অস্ত্রোপচারের আগে ত্বককে জীবাণুমুক্ত করতে ব্যবহৃত হয়। এগুলি ব্যক্তির ত্বক এবং স্বাস্থ্যসেবা প্রদানকারীদের হাত উভয়ই জীবাণুমুক্ত করতে ব্যবহার করা যেতে পারে। এগুলি অন্যান্য জায়গা পরিষ্কার করতে এবং মাউথওয়াশে ব্যবহার করা যেতে পারে। মুখ দিয়ে নেওয়া বা শিরায় ইনজেকশন দেওয়া, ইথানল মিথানল বা ইথিলিন গ্লাইকলের বিষাক্ততার চিকিৎসার জন্য ব্যবহৃত হয়, যদি ফোমেপিজোল পাওয়া না যায়। 
ত্বকে প্রয়োগ করা অ্যালকোহলের পার্শ্বপ্রতিক্রিয়াগুলির মধ্যে রয়েছে ত্বকের জ্বালাপোড়া। ইথানল দাহ্য হওয়ায় ইলেক্ট্রোকাউটারির সাথে সতর্কতার সহিত ব্যবহার করা উচিত। ব্যবহৃত অ্যালকোহলের প্রকারের মধ্যে রয়েছে ইথানল, ডিন্যাচারড ইথানল, 1-প্রোপ্যানল এবং আইসোপ্রোপাইল অ্যালকোহল । অ্যালকোহল বিভিন্ন অণুজীবের বিরুদ্ধে কার্যকর, যদিও এটা স্পোরকে নিষ্ক্রিয় করতে পারে না। 60 থেকে 90% এর ঘনত্ব সবচেয়ে ভাল কাজ করে। 
1363 সালের প্রথম দিক থেকেই অ্যালকোহল অ্যান্টিসেপটিক হিসাবে ব্যবহার করা হয়েছে, 1800 এর দশকের শেষের দিকে সাধারণভাবে এর ব্যবহার একে সমর্থন করে । এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে। উন্নয়নশীল বিশ্বে পাইকারি মূল্য 70% ডিন্যাচারড ইথানলের প্রতি লিটার প্রায় US$1.80-9.50। যুক্তরাজ্যে, 99% ডিন্যাচারড অ্যালকোহলের জন্য NHS-এর প্রতি লিটারে প্রায় 3.90 GBP খরচ হয়। অ্যালকোহলভিত্তিক হাত জীবাণুমুক্তকারক ; ক্লোরহেক্সিডিনের মতো অন্যান্য এজেন্টগুলির সাথে বাণিজ্যিক পণ্যরূপে পাওয়া যায়।
নিহন হিদানকিঔ

নিহন হিদানকিঔ () ১৯৫৬ সালে জাপানে পারমাণবিক বোমার শিকার ব্যক্তিদের (যারা জাপানি ভাষায় হিবাকুশা নামে পরিচিত) দ্বারা গঠিত একটি সংঘ, যার লক্ষ্য ঐসব ব্যক্তির প্রতি সাহায্য উন্নত করতে জাপান সরকারকে চাপ দেওয়া এবং পারমাণবিক অস্ত্র নিষিদ্ধকরণ বা নিরস্ত্রীকরণের ব্যাপারে বিশ্বের সরকারগুলির কাছে তদবির করা। সংঘটির পূর্ণনাম নিহন গেনসুইবাকু হিগাইশা দানতাই কিঔগি-কাই () যার অর্থ "পারমাণবিক ও হাইড্রোজেন বোমার শিকার ব্যক্তিদের সংগঠনসমূহের জাপানি সংঘ"।
সংঘটির কর্মকাণ্ডের মধ্যে আছে হাজার হাজার ভুক্তভোগী সাক্ষীর বিবরণ প্রকাশ করা, প্রস্তাবনা জারি করা, জনসাধারণের প্রতি আহ্বান জানানো, প্রতি বছর বিভিন্ন আন্তর্জাতিক সংস্থায় (যার মধ্যে জাতিসংঘ অন্তর্ভুক্ত) প্রতিনিধিদল প্রেরণ করা এবং এভাবে বিশ্বব্যাপী পারমাণবিক নিরস্ত্রীকরণের সপক্ষে প্রচারণা চালানো।
সংঘটি "একটি পারমাণবিক অস্ত্রমুক্ত বিশ্ব অর্জনের জন্য প্রচেষ্টা এবং কেন আর কখনোই পারমাণবিক অস্ত্র ব্যবহার করা উচিত নয়, তা সাক্ষী-প্রমাণের মাধ্যমে প্রদর্শন করার জন্য" ২০২৪ সালে শান্তিতে নোবেল পুরস্কার লাভ করে।
ধোঁকাবাজি

ধোঁকাবাজি বা ধাপ্পাবাজি হলো একটি উদ্দেশ্যপ্রণোদিত কর্মকাণ্ড, যেখানে চালাকি করে বহুসংখ্যক মানুষের কাছে মিথ্যা তথ্যকে সত্য হিসেবে প্রচার ও প্রতিষ্ঠা করা হয়। কিছু ধাপ্পাবাজ তাদের মিথ্যা তথ্য প্রকাশ করে শেষ পর্যন্ত তাদের শিকারদের বোকা প্রমাণ করার চেষ্টা করে; লাভের আশায় অন্য ধাপ্পাবাজরা অবিরামভাবে মিথ্যা তথ্য বজায় রাখার চেষ্টা করে । তাই শুধুমাত্র যখন সন্দেহবশত তাদের দাবি খতিয়ে দেখার জন্য কেউ এগিয়ে আসে এবং মিথ্যাচারের প্রমাণ পাওয়া যায়, তখনই ধাপ্পাবাজরা ধরা পড়ে।
জাং ইংয়ু রচিত "দ্য বুক অফ সুইন্ডলস" (প্রায় ১৬১৭ সালে প্রকাশিত) মিং রাজবংশের শেষের দিকে প্রকাশিত চীনের প্রথম প্রতারণা, ঠকবাজি, ধোঁকাবাজি এবং অন্যান্য ধরণের প্রতারণার গল্পের সংকলন হিসেবে বিবেচিত হয়। যদিও হাস্যরসাত্মক প্রহসন হাজার হাজার বছর ধরে চলে আসছে, পশ্চিমা ইতিহাসে ১৬৬১ সালের টেডওয়ার্থের ঢোল বাজানোর ঘটনাটিই প্রথম নথিভুক্ত প্রতারণার ঘটনা হিসেবে বিবেচিত হয়। প্রতারণামূলক ঘটনা প্রচারের কাজটি যেকোনো উপায়ে করা যেতে পারে, যেভাবে একটি কল্পকাহিনি প্রচারিত হয়: ব্যক্তিগতভাবে, মুখে মুখে, কাগজে মুদ্রিত শব্দের মাধ্যমে ইত্যাদি। যোগাযোগ প্রযুক্তির উন্নতির সাথে সাথে, প্রতারণা ছড়ানোর গতি বৃদ্ধি পেয়েছে: মুখে মুখে ছড়ানো একটি ভৌতিক ঢোলবাদকের গুজব প্রথমে একটি তুলনামূলকভাবে ছোট এলাকায় প্রভাব ফেলবে, তারপর ধীরে ধীরে বৃদ্ধি পাবে।
ইংরেজ ভাষাতত্ত্ববিদ রবার্ট নারেস (১৭৫৩–১৮২৯) বলেছেন যে, "হোক্স" শব্দটি অষ্টাদশ শতাব্দীর শেষার্ধে "হোকাস" ক্রিয়ার সংক্ষিপ্ত রূপ হিসেবে উদ্ভূত হয়েছে, যার অর্থ "প্রতারণা" বা "চাপিয়ে দেওয়া" অথবা (মেরিয়াম-ওয়েবস্টার অভিধান অনুযায়ী), এর অর্থ হলো "মাদক মিশ্রিত মদ দ্বারা প্রায়ই বিভ্রান্ত করা। "হোকাস" শব্দটি হলো হোকাস পোকাস নামক এক জাদুমন্ত্রের সংক্ষিপ্ত রূপ। এই মন্ত্রের উৎপত্তি সম্পর্কে বিভিন্ন মতবাদ প্রচলিত রয়েছে।
ধোঁকাবাজি সংবাদ (আরও পরিচিত ভুয়া সংবাদ নামে) হলো এমন ধরনের সংবাদ যেখানে তথ্যগুলো ভুল বা মিথ্যা হওয়া সত্ত্বেও সত্য হিসেবে উপস্থাপিত হয়।
আদে রেস্কি দুইচায়ো

আদে রেস্কি দুইচায়ো (; জন্ম: ১৩ মে ১৯৯৮) হলেন একজন আজারবাইজানি ব্যাডমিন্টন খেলোয়াড়, যিনি মূলত আজারবাইজানের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
২০১৪ সালে ব্যাডমিন্টনে অভিষেক করা দুইচায়ো আজারবাইজানের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
আদে রেস্কি দুইচায়ো ১৯৯৮ সালের ১৩ই মে তারিখে ইন্দোনেশিয়ার কেন্দারিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
দুইচায়ো আজারবাইজানের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র একটি ম্যাচে জয়লাভ করে তিনি গ্রুপ পর্ব থেকেই বিদায় নিয়েছিলেন।
কোলিন্স ভালেন্তিন ফিলিমোন

কোলিন্স ভালেন্তিন ফিলিমোন (; জন্ম: ১৪ ফেব্রুয়ারি ১৯৯৮) হলেন একজন অস্ট্রীয় ব্যাডমিন্টন খেলোয়াড়, যিনি মূলত অস্ট্রিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
ফিলিমোন অস্ট্রিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
কোলিন্স ভালেন্তিন ফিলিমোন ১৯৯৮ সালের ১৪ই ফেব্রুয়ারি তারিখে রোমানিয়া বুখারেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফিলিমোন অস্ট্রিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।
লি জি জিয়া

লি জি জিয়া (; জন্ম: ২৯ মার্চ ১৯৯৮) হলেন একজন মালয়েশীয় ব্যাডমিন্টন খেলোয়াড়, যিনি মূলত মালয়েশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
২০১৬ সালে ব্যাডমিন্টনে অভিষেক করা জিয়া মালয়েশিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।
লি জি জিয়া ১৯৯৮ সালের ২৯শে মার্চ তারিখে মালয়েশিয়ার কেদাহে জন্মগ্রহণ করেছেন এবং সেখানেই তার শৈশব অতিবাহিত করেছেন।
জিয়া মালয়েশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে দুই ম্যাচে জয়লাভ করে তিনি গ্রুপ জি-এ প্রথম স্থান অধিকার করে নকআউট পর্বে অংশগ্রহণ করেছিলেন। ১৬ জনের পর্বে জিয়া ফ্রান্সের তোমা জুনিয়র পপোভের মুখোমুখি হয়েছিলেন, উক্ত ম্যাচে ২–০ সেট পয়েন্টের ব্যবধানে জয়লাভ করে তিনি পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে কুনলাভুত ভিতিদসার্নের কাছে পরাজিত হয়ে ব্রোঞ্জ পদক ম্যাচে অংশগ্রহণ করেছিলেন; যেখানে তিনি লক্ষ্য সেনকে পরাজিত করে ব্রোঞ্জ পদক জয়লাভ করেছেন।
পাবলো আবিয়ান

পাবলো আবিয়ান ভিরেন (; জন্ম: ১২ জুন ১৯৮৫; পাবলো আবিয়ান নামে সুপরিচিত) হলেন একজন স্পেনীয় ব্যাডমিন্টন খেলোয়াড়, যিনি মূলত স্পেনের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
আবিয়ান স্পেনের হয়ে ২০০৮, ২০১২, ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
পাবলো আবিয়ান ভিরেন ১৯৮৫ সালের ১২ই জুন তারিখে স্পেনের কালাতাইউদে জন্মগ্রহণ করেছেন এবং সেখানেই তার শৈশব অতিবাহিত করেছেন।
আবিয়ান স্পেনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র একটি ম্যাচে জয়লাভ করে তিনি গ্রুপ পর্ব থেকেই বিদায় নিয়েছিলেন।
ভিরেন নেট্টাসিঙ্গে

পুলিক্কুট্টি আরাছছিলাগে ভিরেন নেট্টাসিঙ্গে (জন্ম: ১৭ জুন ২০০৩; ভিরেন নেট্টাসিঙ্গে নামে সুপরিচিত) হলেন একজন শ্রীলঙ্কান ব্যাডমিন্টন খেলোয়াড়, যিনি মূলত শ্রীলঙ্কার প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।
নেট্টাসিঙ্গে শ্রীলঙ্কার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
পুলিক্কুট্টি আরাছছিলাগে ভিরেন নেট্টাসিঙ্গে ২০০৩ সালের ১৭ই জুন তারিখে শ্রীলঙ্কার কলম্বোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
নেট্টাসিঙ্গে শ্রীলঙ্কার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।
প্রুসিয়ান ব্লু (চিকিৎসাক্ষেত্রে ব্যবহার)

প্রুসিয়ান ব্লু, পটাসিয়াম ফেরিক হেক্সাকায়ানোফেরেট নামেও পরিচিত, থ্যালিয়াম বিষক্রিয়া বা তেজস্ক্রিয় সিজিয়াম বিষক্রিয়ার চিকিৎসার জন্য ওষুধ হিসেবে ব্যবহৃত হয়। থ্যালিয়ামের জন্য এটি গ্যাস্ট্রিক ল্যাভেজ, অ্যাক্টিভেটেড চারকোল, ফোর্সড ডায়ুরেসিস এবং হেমোডায়ালাইসিসের পাশাপাশি ব্যবহার করা যেতে পারে। এটি মুখ বা নাসোগ্যাস্ট্রিক টিউব দিয়ে প্র‍য়োগ করা হয়। G6PD'র ঘাটতি পরীক্ষা করার জন্য প্রুসিয়ান ব্লু প্রস্রাবের সাথেও ব্যবহার করা হয়। 
পার্শ্বপ্রতিক্রিয়ার মধ্যে কোষ্ঠকাঠিন্য, রক্তে নিম্নমাত্রায় পটাসিয়াম এবং মল কালচে হওয়া অন্তর্ভুক্ত থাকতে পারে। দীর্ঘমেয়াদী ব্যবহারের সাথে সাথে, ঘাম নীল হয়ে যেতে পারে। এটি বন্ধন গঠনের মাধ্যমে কাজ করে এবং এইভাবে অন্ত্র থেকে থ্যালিয়াম এবং সিজিয়ামের শোষণ প্রতিরোধ করে। 
প্রুসিয়ান ব্লু 1706 সালের দিকে তৈরি করা হয়েছিল এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে। , এটি শুধুমাত্র জার্মানি, মার্কিন যুক্তরাষ্ট্র এবং জাপানে চিকিৎসায় ব্যবহারের জন্য অনুমোদিত। মার্কিন যুক্তরাষ্ট্রে চিকিৎসার একেকটি কোর্সে $200 এর বেশি খরচ হয়। উন্নত বিশ্ব সহ বিশ্বের অনেক ক্ষেত্রে মেডিকেল-গ্রেড প্রুসিয়ান ব্লু পাওয়া কঠিন হতে পারে। 
প্রুশিয়ান ব্লু থ্যালিয়াম বিষক্রিয়া অথবা তেজষ্ক্রিয় সিজিয়াম বিষক্রিয়া চিকিৎসার জন্য ব্যবহার করা হয়। এটি তেজষ্ক্রিয় পদার্থের সংস্পর্শে আসার পরও ব্যবহার করা যেতে পারে যতক্ষণ না মূল উপাদান শনাক্ত করা হচ্ছে।
প্রায়ই এটি ম্যানিটল বা সর্বিটল সহ দেওয়া হয় যাতে এটি অন্ত্রে দ্রুত চলাচল করতে পারে।
প্রুশিয়ান ব্লু হিমোসিডেরিন শনাক্তের জন্য মূত্রে ব্যবহার করা হয়, যা জিসিক্সপিডি ঘাটতি নির্ণয়ে সহায়ক।
থ্যালিয়াম বিষক্রিয়ায় এটি গ্যাস্ট্রিক ল্যাভেজ, ফোর্সড ডায়ুরেসিস, এবং হিমোডায়ালাইসিস-এর সাথে সাথে ব্যবহার করা হতে পারে।
এটি তখন পর্যন্ত দেওয়া হয় যতক্ষণ না প্রস্রাবে থ্যালিয়ামের পরিমাণ ০.৫ মিলিগ্রাম/দিন এর নিচে নেমে আসে।
তেজষ্ক্রিয় সিজিয়াম বিষক্রিয়ার ক্ষেত্রে এটি ব্যবহার করা হয়, যখন সিজিয়াম মুখে গিলে বা শ্বাসপ্রশ্বাসের মাধ্যমে শরীরে প্রবেশ করে।
নাখলা (সৌদি আরব)

ওয়াদি নাখলাহ () হল সৌদি আরবের হেজাজ অঞ্চলের মক্কা এবং তায়েফ শহরের মধ্যে একটি এলাকা। এটি মক্কার ইসলামি হারামের জন্য একটি মিকাত (সীমানা) হিসাবে কাজ করে।
ইসলামের নবী মুহাম্মাদের যুগে এখানে একটি সফল সামরিক অভিযান পরিচালিত হয়েছিল, যেটি "নাখলা অভিযান" নামে পরিচিত। নাখলা অভিযান ছিল সপ্তম কাফেলা অভিযান এবং মক্কাবাসীদের বিরুদ্ধে প্রথম সফল অভিযান। এটি সংঘটিত হয়েছিল দ্বিতীয় হিজরি রজব মাসে(জানুয়ারি ৬২৪ ইসাব্দ )। সেনাপতি ছিলেন আব্দুল্লাহ ইবনে জাহশ আসাদি, যাকে মুহাম্মাদ ছয়টি উটসহ ১২ জন অভিবাসীর প্রধান হিসেবে নাখলাতে পাঠিয়েছিলেন।
নোয়েল টাটা

নোয়েল নবল টাটা (; জন্ম ১৯৫৭) একজন ভারতীয় বংশোদ্ভূত আয়ারল্যান্ডীয় ব্যবসায়ী। তিনি টাটা ট্রাস্ট, ট্রেন্ট ও টাটা ইনভেস্টমেন্ট কর্পোরেশনের চেয়ারম্যান, টাটা ইন্টারন্যাশনালের ব্যবস্থাপনা পরিচালক এবং টাইটান কোম্পানি ও টাটা স্টিলের ভাইস চেয়ারম্যান। 
তার সৎ ভাই রতন টাটার মৃত্যুর পর ১১ অক্টোবর ২০২৪-এ তিনি টাটা ট্রাস্টের চেয়ারম্যান নিযুক্ত হন। টাটা ট্রাস্টের ৬৬% অংশীদারি টাটা সন্স, টাটা গ্রুপের অসংখ্য ফার্মের হোল্ডিং কোম্পানি। 
তিনি টাটা পরিবারের অংশ, তিনি নবল টাটা এবং সিমোন টাটার পুত্র। তিনি টাটা গ্রুপের প্রাক্তন চেয়ারম্যান রতন টাটা এবং জিমি টাটার সৎ ভাই। 
টাটা সাসেক্স বিশ্ববিদ্যালয় থেকে স্নাতক ডিগ্রী অর্জন করেন এবং ফ্রান্সের ইনসিয়াড বিজনেস স্কুলে ইন্টারন্যাশনাল এক্সিকিউটিভ প্রোগ্রামে যোগ দেন।
যুক্তরাজ্যের সাধারণ নির্বাচন, ডিসেম্বর ১৯১০

ডিসেম্বর ১৯১০ যুক্তরাজ্যের সাধারণ নির্বাচন ৩ থেকে ১৯ ডিসেম্বর পর্যন্ত অনুষ্ঠিত হয়। এটি ছিল শেষ সাধারণ নির্বাচন যা বেশ কয়েকদিন ধরে অনুষ্ঠিত হয় এবং প্রথম বিশ্বযুদ্ধের আগে অনুষ্ঠিত সর্বশেষ নির্বাচন।
১৯০৯ সালে জনগণের বাজেট পাস করার জন্য উদারপন্থী সরকারের প্রচেষ্টার পর নির্বাচনটি অনুষ্ঠিত হয়েছিল, যা সামাজিক কল্যাণ কর্মসূচিতে অর্থায়নের জন্য ধনীদের উপর কর বৃদ্ধি করেছিল। ১৯০৯ সালের বাজেটটি শুধুমাত্র ১৯১০ সালের এপ্রিল মাসে হাউস অফ লর্ডস দ্বারা সম্মত হয়েছিল জানুয়ারির সাধারণ নির্বাচনের পরে যেখানে উদারপন্থী এবং আইরিশ সংসদীয় দল সংখ্যাগরিষ্ঠতা অর্জন করে। সরকার ১৯১০ সালের ডিসেম্বরে পার্লামেন্ট অ্যাক্ট ১৯১১-এর জন্য একটি ম্যান্ডেট পাওয়ার জন্য আরও একটি নির্বাচনের ডাক দেয় যা হাউস অফ লর্ডসকে স্থায়ীভাবে অর্থ বিলের সাথে যুক্ত আইনগুলিকে আবার কখনও অবরুদ্ধ করতে এবং রাজা পঞ্চম জর্জ -এর চুক্তিটি তৈরি করার হুমকি দেওয়ার জন্য বাধা দেবে। সেই আইনটি পাস করার জন্য যথেষ্ট লিবারেল পিয়ারগণ (যদি এটি প্রয়োজনীয় প্রমাণিত হয় নি, কারণ লর্ডস তাদের নিজস্ব ক্ষমতা হ্রাস করার জন্য ভোট দিয়েছিলেন)।
কনজারভেটিভ পার্টি, আর্থার বেলফোরের নেতৃত্বে তাদের লিবারেল ইউনিয়নিস্ট মিত্রদের সাথে এবং লিবারেল পার্টি, প্রধানমন্ত্রী এইচ এইচ অ্যাসকুইথের নেতৃত্বে, প্রায় হুবহু জানুয়ারির নির্বাচনে উত্পাদিত সংখ্যাসূচক ফলাফলের পুনরাবৃত্তি করেছিল, কনজারভেটিভরা আবার সবচেয়ে বেশি সংখ্যক ভোটে জয়লাভ করে। অ্যাসকুইথের অধীনে লিবারেল পার্টি আইরিশ পার্লামেন্টারি পার্টির সমর্থনে সরকারে ছিল। এটাই ছিল শেষ নির্বাচন যেখানে লিবারেলরা হাউস অফ কমন্সে সর্বোচ্চ সংখ্যক আসন জিতেছিল। এটি ছিল যুক্তরাজ্যের শেষ সাধারণ নির্বাচন যেখানে লেবার বা কনজারভেটিভ ছাড়া অন্য কোনো দল সবচেয়ে বেশি আসন জিতেছিল।
উদারপন্থী এবং রক্ষণশীল উভয় দলই ২৭২টি আসনে জয়লাভ করেছে। তবে স্পিকার রক্ষণশীল হওয়ার কারণে উদারপন্থীরা বৃহত্তম দল হয়ে যায়। যার অর্থ রক্ষণশীলরা ২৭১ জন এমপি নিয়ে বসেছিল।
উদারপন্থীরা এখনও সংসদীয় সংখ্যাগরিষ্ঠতার অভাব ছিল, আবার আইরিশ সংসদীয় পার্টির সাথে জোটে গিয়েছিল, যারা জোটের শর্ত হিসাবে হোম রুল বিলের উপর জোর দিয়েছিল।
সাহিত্য পত্রিকা

সাহিত্য পত্রিকা ঢাকা বিশ্ববিদ্যালয়ের বাংলা বিভাগ থেকে প্রকাশিত একটি গবেষণা পত্রিকা। সাহিত্য পত্রিকা প্রথম প্রকাশিত হয় ১৩৬৪ বঙ্গাব্দের (১৯৫৭) আষাঢ় মাসে। বাংলা সাহিত্য ও ভাষা এবং বাংলাদেশের ইতিহাস ও সংস্কৃতি সম্পর্কিত গবেষণামূলক প্রবন্ধ প্রকাশের উদ্দেশ্যে পত্রিকাটি যাত্রা শুরু হয়। সাহিত্য পত্রিকার প্রতিষ্ঠাতা-সম্পাদক ছিলেন মুহম্মদ আবদুল হাই। "সাহিত্য পত্রিকা" দেশি-বিদেশি সাহিত্য, তুলনামূলক সমালোচনা, লোকসংস্কৃতি, সাহিত্যতত্ত্ব, ভাষাতত্ত্ব, অভিধান, লিপিতত্ত্ব, সাময়িকপত্র, সঙ্গীত, চিত্রকলা, ধর্মতত্ত্ব প্রভৃতি বিষয়ক প্রবন্ধ প্রকাশ করে। 
প্রকাশের শুরু থেকে ১৯৮৩ সাল পর্যন্ত পত্রিকাটি শীত ও বর্ষা সংখ্যা হিসেবে বছরে দুবার প্রকাশিত হতো। ১৯৮৪ হতে থেকে আষাঢ়, কার্তিক ও ফাল্গুন সংখ্যা হিসেবে বছরে তিনটি করে প্রকাশিত হতে থাকে।
১৪৩০ বঙ্গাব্দে (২০২৩) সাহিত্য পত্রিকার অনলাইন সংস্করণ এবং বিগত বছরগুলোতে প্রকাশিত সংখ্যার ওয়েব সংরক্ষণ শুরু হয়। সাহিত্য পত্রিকা অদ্যাবধি ৫৯টি বর্ষের ১৩৮টি সংখ্যায় ১২৯০টি গবেষণা প্রবন্ধ প্রকাশ করেছে।
সম্পাদক: মুহম্মদ আবদুল হাই
সম্পাদক: মুহম্মদ আবদুল হাই
সম্পাদক: সৈয়দ আজিজুল হক
সম্পাদক: বায়তুল্লাহ্ কাদেরী
যুক্তরাজ্যের সাধারণ নির্বাচন, ১৯২২

১৯২২ যুক্তরাজ্যের সাধারণ নির্বাচন ১৫ নভেম্বর ১৯২২ রোজ বুধবার অনুষ্ঠিত হয়। এটি প্রধানমন্ত্রী অ্যান্ড্রু বোনার ল- এর নেতৃত্বে রক্ষণশীল দল জিতেছিল, যা জেআর ক্লাইন্সের নেতৃত্বে শ্রমিক দল এবং একটি বিভক্ত উদারপন্থী দলের উপর সামগ্রিক সংখ্যাগরিষ্ঠতা অর্জন করেছিল।
এই নির্বাচনকে রাজনৈতিক পুনর্গঠনের একটি হিসাবে বিবেচনা করা হয়, যেখানে লিবারেল পার্টি তৃতীয়-পক্ষের মর্যাদায় পড়ে। রক্ষণশীল দল পার্লামেন্টে সবচেয়ে বড় দল হিসেবে পরবর্তী বিয়াল্লিশ বছরের মধ্যে আটটি ছাড়া বাকি সবই ব্যয় করে এবং শ্রমিক দল রক্ষণশীলদের প্রধান প্রতিদ্বন্দ্বি হিসেবে আবির্ভূত হয়।
৬ ডিসেম্বর ১৯২১-এ অ্যাংলো-আইরিশ চুক্তি স্বাক্ষরের কারণে দক্ষিণ আয়ারল্যান্ডে প্রথম নির্বাচনটি অনুষ্ঠিত হয়নি, যার অধীনে দক্ষিণ আয়ারল্যান্ড যুক্তরাজ্য থেকে একটি আধিপত্য - আইরিশ ফ্রি স্টেট - ৬ ডিসেম্বর ১৯২২ তারিখে বিচ্ছিন্ন হয়েছিল। এটি আগের নির্বাচনের তুলনায় হাউস অফ কমন্সের আকার প্রায় একশো আসন কমিয়েছে।
আহমেদ আল-কাফ

আহমেদ আবু বকর সাইদ আল-কাফ (জন্ম ৬ মার্চ ১৯৮৩) একজন ওমানি পেশাদার ফুটবল রেফারি। তিনি ২০১০ সাল থেকে ফিফার জন্য একজন পূর্ণাঙ্গ আন্তর্জাতিক হয়ে উঠেছেন।
১০ অক্টোবর ২০২৪-এ, আল-কাফ ২০২৬ বিশ্বকাপ বাছাইপর্বের বাহরাইন এবং ইন্দোনেশিয়ার মধ্যকার ম্যাচে পক্ষপাতদুষ্ট সিদ্ধান্ত নেওয়ার জন্য অভিযুক্ত হওয়ার পরে, ছয় মিনিট থাকা সত্ত্বেও অতিরিক্ত ৯ মিনিটের জন্য খেলা চলার অনুমতি দেওয়ার অভিযোগে তাকে কঠোরভাবে তদন্ত করা হয়েছিল। মূলত দেওয়া এবং কোন বড় সময় নষ্ট করা। ইন্দোনেশিয়ার ফুটবল অ্যাসোসিয়েশন ফিফাকে একটি অভিযোগ পত্র পাঠিয়েছিল, যেখানে কার্যনির্বাহী সদস্য আরিয়া সিনুলিঙ্গা বলেছেন "[আল-কাফ] যোগ করার সময় বাড়িয়েছে শুধু বাহরাইনকে সমতাসূচক গোল করতে দেওয়ার জন্য"।
ক্লোদ সিমোঁ

ক্লোদ সিমোঁ (; ১০ অক্টোবর ১৯১৩ – ৬ জুলাই ২০০৫) একজন ফরাসি ঔপন্যাসিক ছিলেন। তার লেখা অন্যতম উপন্যাস হল "লা রুত দে ফ্লন্দ্র" (১৯৬০) ও "লে জেওর্গিক" (১৯৮১)। তার লেখনীতে "কবি ও চিত্রশিল্পীর সৃজনশীলতা" এবং "মানুষের অবস্থার বর্ণনায় সময়ের গভীর সচেতনতা" দেখানোর জন্য তিনি ১৯৮৫ সালে সাহিত্যে নোবেল পুরস্কার লাভ করেন।
সিমোঁ ১৯১৩ সালের ১০ই অক্টোবর মাদাগাস্কারের দ্বীপ তানানারিভে জন্মগ্রহণ করেন। তার পিতামাতা ফরাসি ছিলেন। তার পিতা সেনা বাহিনীতে কর্মরত ছিলেন এবং তিনি প্রথম বিশ্বযুদ্ধে নিহত হন। তখন সিমোঁর বয়স এক বছরও পূর্ণ হয়নি। সিমোঁর শৈশব কাটে রুসিয়োঁ জেলার প্যরপিনিয়ায় তার মায়ের পরিবারে সাথে। তার যখন ১১ বছর বয়স, তখন তার মায়ের মৃত্যু হয়।
তিনি প্রথমে চিত্রশিল্পী হতে চেয়েছিলেন এবং সে উদ্দেশ্যে অন্দ্রে লোত অকাদেমিতে ভর্তি হন। কিন্তু অচিরেই বুঝতে পারে নিজের ভরণপোষণের জন্য এই পেশা যথেষ্ট নয়। এরপর তিনি স্পেন, জার্মানি, সোভিয়েত ইউনিয়ন, ইতালি, ও গ্রিস জুড়ে ভ্রমণ করেন। ১৯৩০-এর দশকে তিনি দুইবার যুদ্ধে যান। প্রথমে কাতালোনিয়ায় রিপাবলিকানদের পক্ষে অনিয়মিত বন্দুক সরবরাহকারী হিসেবে এবং ১৯৩৯-৪০ সালে ফরাসি অশ্বারোহী রেজিমেন্টের মধ্যম শ্রেণির যোদ্ধা হিসেবে। ১৯৪০ সালের মে-জুনে মোজের যুদ্ধে তাদের রেজিমেন্ট ধরা পরে এবং কারাবন্দী করা হয়। কিছুদিন যুদ্ধবন্দী শিবিরে আটকে থাকার পর তিনি সেখান থেকে পালাতে সক্ষম হন এবং ফরাসি প্রতিরোধে অংশ নেন। এরপর মিদি-পিরেনেতে ফিরে আসেন ও লেখালেখি শুরু করেন। তার এই বিভিন্ন দেশ ভ্রমণ ও যুদ্ধের অভিজ্ঞতা তার একাধিক উপন্যাসের বিষয়বস্তু।
সিমোঁ ১৯৪০ সালে মিদিতে ফিরে এসে তার প্রথম উপন্যাস "ল্য ত্রিশো" রচনা শুরু করেন। বইটি ১৯৪১ সালে সম্পন্ন হয়, কিন্তু যুদ্ধের পর ১৯৪৬ সালে প্রকাশিত হয়। ১৯৫৭ সালে প্রকাশিত "ল্য ভঁ" ও ১৯৫৮ সালে প্রকাশিত "লের্ব" তার কর্মজীবনের মোড় ঘুরিয়ে দেয়। এই দুই উপন্যাসের মধ্য দিয়ে তার বিমূর্ত বর্ণনা শৈলী সম্পূর্ণ সফলতা অর্জন করে। দুটি গল্পই পূর্ব পিরেনের পটভূমিতে রচিত, যেখানে সিমোঁ তার জীবনের বেশিরভাগ সময় কাটিয়েছেন। "ল্য ভঁ" উপন্যাসে দেখা যায় একজন লোক উত্তরাধিকার সূত্রে পাওয়া জমির কর্তৃত্ব নিতে একটি ছোট শহরে ফিরে আসেন। এরপর তিনি আর্থিক, যৌনতা, সম্মান ও ক্ষমতার দ্বন্দ্বে লিপ্ত হন।
"লা রুত দে ফ্লন্দ্র" (১৯৬০) উপন্যাসে তার নিজের যুদ্ধের সংক্ষিপ্ত অভিজ্ঞতাকে অসাধারণ প্রভাবের জন্য ব্যবহার করা হয়েছে। এটি তার রচিত অন্যতম সুন্দর একটি উপন্যাস। বইটির জন্য তিনি ১৯৬১ সালে পারিভিত্তিক সংবাদপত্র "লেক্সপ্রেস" থেকে পুরস্কার অর্জন করেন। ১৯৬২ সালের "ল্য পালাস" বইটি স্পেনের গৃহযুদ্ধের সময়কালে তার অভিজ্ঞতার বর্ণনা করে। ১৯৬৭ সালে প্রকাশিত "ইস্তোয়া" উপন্যাসটি প্রি মেদিসি অর্জন করে।
১৯৮১ সালে প্রকাশিত "লে জেওর্গিক" বইটিও স্পেনের গৃহযুদ্ধর সময়কালে তার অভিজ্ঞতার আলোকে রচিত। "কবি ও চিত্রশিল্পীর সৃজনশীলতা" এবং "মানুষের অবস্থার বর্ণনায় সময়ের গভীর সচেতনতা" দেখানোর জন্য তিনি ১৯৮৫ সালে সাহিত্যে নোবেল পুরস্কার লাভ করেন। পুরস্কারমূল্য হিসেবে তিনি ২২৫,০০০ মার্কিন ডলার পান। "লাঁভিতাশিঁও" (১৯৮৭) রচনার পর তিনি রচনার সংখ্যা কমিয়ে দেন। ১৯৮৯ সালে প্রকাশিত "লাকাসিয়া" একটি সাধারণত গভীর ফকনেরিয়ান উপন্যাস, যেখানে তিনি তার আগের কথাসাহিত্যের বিষয়বস্তুতে ফিরে যান, অন্তত যুদ্ধের বিষয় নয়। "ল্য জার্দাঁ দে প্লন্ত" (১৯৯৭) তার আত্মজীবনীমূলক এবং তার শেষ উপন্যাস "ল্য ত্রামওয়ে" তার ছেলেবেলার নিয়ে আবর্তিত।
ঢাকা বিশ্ববিদ্যালয় পত্রিকা

ঢাকা বিশ্ববিদ্যালয় পত্রিকা ১৯৭৩ থেকে প্রকাশিত শিক্ষায়তনিক গবেষণাধর্মী সাময়িকী। উন্মুক্ত প্রবেশাধিকার বিশিষ্ট পত্রিকায় সাহিত্য, ইতিহাস, ধর্ম, দর্শন, চারুকলা, সঙ্গীত, ব্যবসা-বাণিজ্য, আইন, বিজ্ঞান, সামাজিক-বিজ্ঞান, জীববিজ্ঞান, অর্থনীতি, রাজনীতি প্রভৃতি বিষয়ে বাংলায় লেখা গবেষণামূলক প্রবন্ধ প্রকাশ করে। সিরাজুল ইসলাম চৌধুরী পত্রিকাটির প্রতিষ্ঠাতা সম্পাদক ছিলেন। ঢাকা বিশ্ববিদ্যালয়ের অর্থায়ণে পত্রিকাটি বিশ্ববিদ্যালয়ের সকল শিক্ষকের জন্য প্রকাশ ও সরবরাহ করা হয়।
১৯৭৩ সালের ডিসেম্বরে প্রথম সংখ্যা প্রকাশিত হয়। ১৯৭৯ থেকে ১৯৭৬ পর্যন্ত এটি বার্ষিক পত্রিকা হিসেবে বছরে একবার ছাপা হতো। ১৯৭৭ থেকে ১৯৮৩ পর্যন্ত ষান্মাসিক হিসেবে বছরে দুবার প্রকাশ হয়। ১৯৮৪ সালে জুন ও অক্টোবর সংখ্যা হিসেবে দুবার প্রকাশিত হয়। ১৯৮৫ সাল থেকে পত্রিকাটি নিয়মিত ফেব্রুয়ারি, জুন ও অক্টোবর মাসে প্রকাশিত হচ্ছে।
বিভিন্ন বিষয়ে গবেষকদের দুই কপি পাণ্ডুলিপি জমা নেওয়া হয়। মূল সম্পাদক ছাড়াও সম্পাদনা পরিষদ প্রবন্ধ প্রকাশের জন্য পান্ডুলিপি বাছাই করেন। বাছাইকৃত প্রবন্ধ পর্যালোচনার জন্য সংশ্লিষ্ট বিষয়-বিশেষজ্ঞদের পাঠানো হয় এবং তাদের মতামতের ভিত্তিতে সেগুলি প্রকাশ করা হয়। প্রতিষ্ঠা শুরুর পর পত্রিকাটিতে ঢাকা বিশ্ববিদ্যালয়ের শিক্ষক, গবেষক ও অধিভুক্ত কলেজের শিক্ষকদের গবেষণা-নিবন্ধ প্রকাশিত হতো; ১৯৯৭ সাল থেকে বিশ্ববিদ্যালয়ের বাইরের গবেষকদের লেখা গ্রহণ ও প্রকাশ শুরু হয়।
চাচ্চু আমার চাচ্চু

চাচ্চু আমার চাচ্চু ২০১০ সালে মুক্তিপ্রাপ্ত পি এ কাজল পরিচালিত বাংলা ভাষার বাংলাদেশী নাট্য চলচ্চিত্র। এতে প্রধান ভূমিকায় অভিনয় করেন শাকিব খান, অপু বিশ্বাস, দীঘি, রাজ্জাক, সুচরিতা, মিজু আহমেদ ও রেহানা জলি।
সাউন্ডট্র্যাকটির সুর করেছেন ইমন সাহা এবং শওকত আলী ইমনের সুর করা একটি গান, যাতে মোট ছয়টি গান রয়েছে। সাউন্ডট্র্যাকের অডিও অ্যালবামটি ৫ সেপ্টেম্বর ২০১০ এ প্রকাশিত হয়। সাবরিনা পড়শী চলচ্চিত্রের টাইটেল ট্র্যাক "তুমি আমার বন্ধু খেলার সাথী" দিয়ে তার প্লেব্যাকে আত্মপ্রকাশ করেছিলেন। এটি ২০০৯ সালে রেকর্ড করা হয়েছিল, এটি তার প্রথম স্টুডিও রেকর্ডিংও ছিল।
হর্ষবর্ধন নেওটিয়া

হর্ষবর্ধন নেওটিয়া ( জন্ম- ১৯ জুলাই ১৯৬১) হলেন একজন ভারতীয় শিল্পপতি, শিক্ষাবিদ, কলকাতা ভিত্তিক 'অম্বুজা-নেওটিয়া' গোষ্ঠীর কর্ণধার। ১৯৯৯ খ্রিস্টাব্দে ভারত সরকার বাণিজ্য ও শিল্পে অবদান রাখার জন্য দেশের চতুর্থ সর্বোচ্চ বেসামরিক সম্মান পদ্মশ্রী প্রদান করে।
হর্ষবর্ধন নেওটিয়ার জন্ম ১৯৬১ খ্রিস্টাব্দের ১৯ জুলাই পশ্চিমবঙ্গের রাজধানী কলকাতার এক বিশিষ্ট মাড়োয়ারি পরিবারে। পিতা বিনোদ কুমার নেওটিয়া ছিলেন বিশিষ্ট ভারতীয় শিল্পপতি, উদ্যোক্তা, শিল্প সংগ্রাহক ও জনহিতৈষী সুরেশকুমার নেওটিয়ার কনিষ্ঠ ভ্রাতা। শতবর্ষ আগে এদের পূর্বপুরুষ রাজপুতানা তথা রাজস্থান হতে কলকাতায় আসেন। হর্ষবর্ধনের বিদ্যালয়ের পাঠ কলকাতার 'লা মার্টিনিয়ার ফর বয়েজ স্কুল'-এ। পরে কলকাতার সেন্ট জেভিয়ার'স কলেজ থেকে বাণিজ্যে অনার্সসহ কলকাতা বিশ্ববিদ্যালয়ের স্নাতক হন।যুক্তরাষ্ট্রের হার্ভার্ড বিজনেস স্কুলের এক্সিকিউটিভ এডুকেশন প্রোগ্রামের - ওনার প্রেসিডেন্ট ম্যানেজমেন্ট প্রোগ্রাম (OPM) সম্পন্ন করেন। 
হর্ষবর্ধন নেওটিয়া পশ্চিমবঙ্গ সরকারের সাথে অংশীদারিত্বে "বেঙ্গল অম্বুজা হাউজিং ডেভেলপমেন্ট লিমিটেড" নামে ভারতে প্রথম যৌথ সেক্টর কোম্পানি প্রতিষ্ঠা করেন, যার সাহায্যে ভারতের শহরাঞ্চলে সামাজিক আবাসন উন্নয়নের ধারণা ও প্রসার সম্ভাবনা উন্মুক্ত হয়। তার প্রথম প্রকল্প, "উদয়ন" কে ভারতের কেন্দ্রীয় সরকার 'মডেল হাউজিং প্রকল্প' হিসাবে ঘোষণা করে। এছাড়াও তাদের পারিবারিক অম্বুজা-নেওটিয়া গ্রুপ কোম্পানি যে যে রিয়েল এস্টেট তথা ভূসম্পত্তির প্রকল্প সফলভাবে সম্পন্ন করে সেগুলি হল -
উদয়ন~দ্য কন্ডোভিল, উজ্জ্বলা~দ্য কন্ডোভিল, উপহার~দ্য কন্ডোভিল, ইকোস্পেস বিজনেস পার্ক, ইকোস্টেশন, কলকাতার তাজ সিটি সেন্টার, তাজ চিয়া কুটির, রাজকুটির IHCL নির্বাচন , উতলিকা লাক্সারি, কলকাতার সল্টলেক ও নিউ টাউনে, শিলিগুড়ি, হলদিয়া, রায়পুর এবং পাটনায় নির্মিত সিটি সেন্টার, 'রায়চক অন গ্যাঞ্জেস' এবং পাঁচতারা বিলাসবহুল AltAir বুটিক হোটেল।
হর্ষবর্ধন নেওটিয়া 'ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রি'-এর একজন সক্রিয় সদস্য এবং সাবেক সভাপতি। এছাড়াও, 'অল ইন্ডিয়া ম্যানেজমেন্ট অ্যাসোসিয়েশন' এর সাবেক সভাপতি। তিনি বর্তমানে ইন্ডিয়া ব্র্যান্ড ইক্যুইটি ফাউন্ডেশন (IBEF) ট্রাস্টিদের একজন, ইন্দিরা গান্ধী ন্যাশনাল সেন্টার ফর দ্য আর্টস (IGNCA), এবং ন্যাশনাল ইনস্টিটিউট অফ টেকনিক্যাল টিচার্স ট্রেনিং অ্যান্ড রিসার্চ (NITTTR) এর চেয়ারম্যান। তিনি পশ্চিমবঙ্গ হেরিটেজ কমিশনেরও একজন সদস্য। তিনি নেওটিয়া বিশ্ববিদ্যালয়ের আচার্য পদেও আসীন আছেন।
হর্ষবর্ধন কলকাতার ইন্ডিয়ান ইনস্টিটিউট অফ ম্যানেজমেন্ট বোর্ড অফ গভর্নরস এর সদস্য। খড়্গপুরের আই আই টি , জওহরলাল নেহরু বিশ্ববিদ্যালয়ের বোর্ড অফ গভর্নরস এর সদস্য ছিলেন।
ড.হর্ষবর্ধন নেওটিয়া পশ্চিমবঙ্গে ইসরায়েলের অনারারি কনসাল হিসাবে কাজ করেন ।